Príloha č. 5d

**Vzor**

**Individuálny plán práce s klientom**

Plán práce je nástroj, ktorý sociálnemu pracovníkovi a klientovi pomáha ujasniť si, aké kroky potrebujú vykonať, s akým cieľom a aký výsledok od ich spolupráce očakávajú. Plán vychádza z anamnézy a mali by v ňom byť zaznamenané:

* ciele spolupráce, ktoré sú výsledkom dohody medzi pracovníkom a prijímateľom a vychádzajú z individuálnych potrieb prijímateľa a z definovaného problému;
* postupnosť krokov s časovým rámcom;
* očakávaný výsledok;
* záverečné zhodnotenie spolupráce (či sa stanovené ciele podarilo dosiahnuť).

Dôležité je, že nositeľom zmeny je primárne klient, takže by mal byť pracovníkom podporovaný a rešpektovaný vo vlastných rozhodnutiach. Klient rozhoduje o tom, ktorý svoj problém chce riešiť, úlohou pracovníka je dávať mu kvalifikovanú spätnú väzbu a klásť vhodné otázky, no jeho rozhodnutie rešpektuje a nemení.

Pri tvorbe plánu pracovník využíva záznam z anamnézy. V procese spolupráce sociálny pracovník zisťuje, aká je situácia prijímateľa, aký je problém (alebo problémy), s ktorými za ním prichádza, potom sa spoločne dohodnú na cieľoch a výsledku svojej spolupráce, teda čo a ako sa má zmeniť a ako má vyzerať nová, lepšia situácia. Na základe toho si naplánujú postup a realizujú kroky k dosahovaniu stanovených cieľov. V závere zhodnotia výsledky tým, že novú situáciu porovnajú s očakávaným výsledkom a s cieľmi. Dokument sleduje celý proces od definovania problému a preto sa vypĺňa postupne. V rámci tohto procesu sa pracovník a klient dohodnú na podmienkach a pravidlách spolupráce.

Plán intervencií sa vypĺňa v prípade predpokladu dlho dobejšej spolupráce (napr. potreba rozdeliť si úlohy na riešení problému do časových úsekov, riešenie problému si vyžaduje viacero stretnutí).

Meno a priezvisko prijímateľa (v prípade anonymizácie pseudonym):

Dátum narodenia:

Miesto pobytu (nemusí byť totožné s trvalým bydliskom):

|  |  |
| --- | --- |
| Problém/problémy (+čo klienta motivuje k jeho riešeniu) |  |
| Očakávania klienta (akú zmenu si želá, čo očakáva od spolupráce so sociálnym pracovníkom) |  |
| Ciele (vychádzajú zo silných stránok klienta a sú zamerané na to čo chce) |  |
| Očakávaný výsledok (čo bude výsledkom spolupráce pracovníka a prijímateľa) |  |
| Určenie jednotlivých krokov na dosiahnutie cieľov a ich časový rámec |  |
| Spolupracujúci odborníci (kontakty) |  |
| Záverečné zhodnotenie (hodnotí pracovník spolu s klientom, klient má priestor na vlastnú spätnú väzbu a hodnotenie) |  |

Vypracoval/a: ........................................

V ............................., dňa ......................